Diari Oficial de la Generalitat Valenciana


Sumari del DOGV 4953, del 24-02-2005 (2005/1121)

RESOLUCIÓ d'1 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de la clàusula addicional per a l'any 2004 al conveni de col·laboració en matèria sanitària entre el Ministeri de Defensa i la Conselleria de Sanitat de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/1121


Data del document
:   01-02-2005

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * Conselleria Sanitat
    * salut pública
    * cooperació administrativa
    * establiment hospitalari
    * administració central

RESOLUCIÓ d'1 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de la clàusula addicional per a l'any 2004 al conveni de col·laboració en matèria sanitària entre el Ministeri de Defensa i la Conselleria de Sanitat de la Generalitat Valenciana. [2005/F1121]
  
Subscrita, després de la tramitació prèvia reglamentària, entre el Ministeri de Defensa i la Conselleria de Sanitat de la Generalitat Valenciana, l'1 de desembre de 2004, una clàusula addicional per a l'any 2004, al conveni de col·laboració en matèria sanitària entre el Ministeri de Defensa i la Conselleria de Sanitat de la Generalitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada clàusula, que ha quedat inscrita en el Registre de Convenis amb el número 030/2005, i que figura com a annex d'esta resolució.
  
València, 1 de febrer de 2005.- La directora general de Relacions amb les Corts i Secretariat del Govern: Alida C. Mas Taberner.
  
Clàusula addicional per a l'any 2004, al conveni de col·laboració en matèria sanitària entre el Ministeri de Defensa i la Conselleria de Sanitat de la Generalitat Valenciana
  
València, 1 de desembre de 2004
  
Reunits
  
D'una part, el conseller de Sanitat de la Generalitat Valenciana, Vicente Rambla Momplet, segons que disposen els articles 35 i 21.f) de la Llei 5/1983, de 30 de desembre, de Govern Valencià, modificada per la Llei 6/1995, de 3 d'abril, de la Generalitat Valenciana, especialment facultat per a la firma del present conveni per Acord del Consell de data 24 de setembre del 2004, segons que establix l'article 54.bis del Text Refós de la Llei de la Hisenda Pública de la Generalitat Valenciana.
  
De l'altra part, Justo Zambrana Pineda, sotssecretari de Defensa, fent ús de les seues facultats que li van ser delegades pel Ministeri de Defensa d'acord amb l'Orde DEF/3015/2004, de 17 de setembre, sobre delegació de competències en autoritats del Ministeri de Defensa en matèria de convenis de col·laboració.
  
Ambdues parts, en la representació que tenen, es reconeixen mútua capacitat per a obligar-se i convindre i
  
Exposen
  
Que la clàusula quarta del conveni de col·laboració subscrit, amb la mateixa data, entre el Ministeri de Defensa i la Conselleria de Sanitat preveu l'establiment d'una clàusula addicional anual en què es determinaran les variables tècniques, assistencials, econòmiques i de qualsevol altra índole en les quals haurà de materialitzar-se el dit conveni per a l'exercici.
  
Per a això les parts formalitzen la present clàusula per a l'any 2004 d'acord amb les següents
  
Clàusules
  
Primera. Objecte de la clàusula addicional anual
  
L'objecte de la present clàusula addicional és la regulació per al període de l'any 2004 de la prestació d'assistència sanitària als beneficiaris de la Conselleria de Sanitat per l'Hospital General Bàsic de la Defensa (d'ara en avant HGBDV) i al personal militar i beneficiaris de l'ISFAS adscrits a Sanitat Militar per part dels centres sanitaris dependents de la Conselleria de Sanitat.
  
Segona. Modalitats de prestació de servicis pel HGBDV
  
Les modalitats de prestació de servicis per part del HGBDV seran:
  
1. Hospitalització
  
2. Urgències (amb ingrés posterior o sense)
  
3. Consultes externes
  
4. Cirurgia menor ambulatòria
  
5. Cirurgia major ambulatòria
  
6. Cirurgia major
  
7. Exploracions diagnòstiques
  
8. Estades UCI.
  
La definició i abast de cada un d'estos conceptes es troba reflectida en el codi de definicions que s'acompanya com a annex I.
  
Tercera. Assistència sanitària
  
L'oferta assistencial del HGBDV queda determinada per la seua cartera de servicis que s'incorpora com a annex II de la present clàusula
  
Les intervencions quirúrgiques programades seran realitzades en un termini màxim de 70 dies des de la seua derivació al HGBDV
  
Les intervencions quirúrgiques de caràcter urgent es realitzaran sense demora i d'acord amb la disponibilitat dels dispositius tècnics.
  
La demora per a l'atenció de primeres consultes, ja siguen sol·licitades per facultatius d'Atenció Primària o derivats des d'urgències o altres servicis de l'hospital, no podrà ser superior a 20 dies laborables, computats des de la data de sol·licitud de citació.
  
Amb independència dels terminis màxims de resposta previstos en els apartats anteriors, el HGBDV, en la mesura de les seues possibilitats, atendrà amb la major promptitud les sol·licituds d'assistència o proves que siguen indicades com urgents pels facultatius d'Atenció Primària i els del propi hospital.
  
Llevat que per criteris tecnicosanitaris es justifique un altre orde de prioritat, els pacients, en totes les modalitats assistencials, seran atesos per rigorós orde cronològic de sol·licitud d'assistència o indicació de prova, intervenció quirúrgica o tractament.
  
Quarta. Col·laboració en l'assistència sanitària
  
Els suports mutus en situacions especials que puntualment puguen presentar-se, es concertaran específicament mitjançant acord de la comissió paritària de seguiment, que se sotmetrà a l'aprovació de les parts que subscriuen el conveni.
  
L'acord determinarà l'abast i condicions del suport per a la prestació d'assistència sanitària, inclòs el suport estructural fixant la contraprestació econòmica corresponent.
  
Cinquena. Règim econòmic
  
Per tal de determinar la contraprestació econòmica, l'activitat assistencial mútua, en l'exercici 2004, serà valorada d'acord amb el que establixen els annexos III i IV.
  
En el valor assignat a l'estada i als processos quirúrgics singularitzats es troben compresos tots els costos hospitalaris, sanitaris i no sanitaris, amb l'abast que establix el Reial Decret 63/1995, de 20 de gener, sobre Ordenació de Prestacions Sanitàries del Sistema Nacional de Salut, excepte els conceptes que hagen sigut objecte de valoració singular o extreta en el citats annexos III i IV.
  
La facturació per procediment singularitzat serà incompatible amb la facturació de les estades que, eventualment, produïsca l'atenció del procés.
  
Sisena. Facturació
  
Cada una de les parts facturarà a l'altra part, trimestralment, els servicis prestats d'acord amb la mecànica establida en la clàusula novena del conveni de col·laboració, i han d'incloure en cada una de les liquidacions un document resum, firmat i segellat, amb el valor unitari i el valor total (on corresponga) que incloga les dades següents:
  
- Identificació del pacient i núm. de SIP.
  
- Àrea de salut en funció del centre peticionari.
  
- Centre sanitari en què ha sigut atés el pacient, en el cas dels beneficiaris de la Sanitat Militar atesos per la Conselleria de Sanitat.
  
- Número de factura
  
- Import
  
La Conselleria de Sanitat i el HGBDV podran acordar les modificacions que convinguen a les parts quant a suport, terminis i disposició de les dades en la facturació, conservant la informació bàsica expressada en els apartats anteriors.
  
Huitena. Finançament
  
La Conselleria de Sanitat reservarà per a l'exercici 2004, la quantitat d'un milió cinc-cents cinquanta mil euros (1.550.000 euros), a càrrec de l'aplicació pressupostària 54.69.13.9885.080.47.0, per al finançament de les prestacions resultants del present conveni durant la seua vigència inicial.
  
Novena. Vigència i interpretació
  
La vigència de la present clàusula addicional serà des de la seua subscripció fins al 31 de desembre del 2004, i es podrà presentar justificació de les despeses per ambdues entitats des del dia 1 de gener del 2004, i sense perjuí que es prorrogue expressament fins que s'acorden els objectius assistencials corresponents al 2005.
  
Les controvèrsies que puguen suscitar-se en l'execució de la present clàusula addicional seran resoltes segons el que establix el conveni de col·laboració que li servix de referència, sense perjuí dels recursos que corresponguen davant de la jurisdicció contenciosa administrativa.
  
En prova de conformitat, es firma el present document, en doble exemplar, en el lloc i la data més amunt indicats.
  
Per la Conselleria de Sanitat de la Generalitat Valenciana: Vicente Rambla Momplet.
  
Pel Ministeri de Defensa: Justo Zambrana Pineda.
  
ANNEX I
  
Modalitats de prestació de servicis
  
1. Hospitalització: l'hospitalització requerix l'ingrés del pacient en l'hospital i l'assignació d'un llit d'hospitalització, cosa que genera estades entre la data d'ingrés i la data d'alta, d'acord amb les definicions següents:
  
a) Llits d'hospitalització: els destinats a l'atenció continuada de pacients ingressats que inclouen:
  
- Llits convencionals d'hospitalització i de cures especials (intensius mèdics, quirúrgics i pediàtrics, coronaris i cremats)
  
- Bressols d'àrees pediàtriques
  
- Incubadores fixes
  
- No es consideren llits d'hospitalització i, per tant, no generen estades:
  
· Observació d'urgències
  
· Inducció preanestèsica
  
· Reanimació
  
· Exploració
  
· Hospital de dia i de nit
  
· Acompanyants
  
· Destinats a personal del centre
  
· Llocs de diàlisi
  
· Utilitzades per a exploracions especials (endoscòpies, laboratori i altres)
  
· Bressols de xiquets de bolquers normals (àrees obstètriques)
  
· Incubadores portàtils
  
- Llits instal·lats: la dotació instal·lada que es consigna és l'existent en l'hospital durant l'any de referència, a 31 de desembre. No es comptabilitzaran en esta xifra:
  
· Llits habilitats o supletoris: els que s'utilitzen a més dels que estan en funcionament (corredors, despatxos, sales d'exploració o habitacions d'hospitalització) i que no estiguen inclosos en la dotació del centre.
  
· Llits convertits en àrees de suport o altres servicis (sales d'exploració despatxos, etc.)
  
· Llits d'aïllament: els que tenen una estructura que permet un aïllament complet de pacients (per exemple, cremats, immunodeprimits...)
  
B) Estades: s'entén per estada el conjunt de pernocta i temps que correspon al subministrament d'un menjar principal (dinar o sopar). Si el centre utilitza el criteri d'hora censal (24 hores), es podrà utilitzar igualment.
  
No generen estades:
  
- Les sessions de diàlisi a pacients ambulatoris
  
- La cirurgia major ambulatòria
  
- El temps de permanència en unitats de reanimació, unitats de transició, observació i urgències.
  
C) Ingressos:
  
- Es considera ingrés hospitalari el que es produïx des de l'exterior, amb orde d'ingrés registrada en el Servici d'Admissió, i amb assignació de llit d'hospitalització (s'inclouen habilitats i supletoris)
  
- No es considera ingrés si no s'ha causat almenys una estada
  
- No es consideren ingressos els pacients atesos en observació d'urgències, sessions d'hemodiàlisi, hospital de dia ni de nit (estudis del son), ni els trasllats entre servicis
  
- Es consideraran els ingressos per trasllat entre servicis quan es facen entre distintes àrees (mèdica, quirúrgiques, obstètrica, pediàtrica, vigilància intensiva), però únicament per al càlcul d'estades per trams i d'estada mitjana per àrees. De manera que el total d'ingressos de l'hospital ha de ser igual que la suma dels ingressos per àrees menys els ingressos per trasllat entre àrees
  
2. Urgències no ingressades
  
- Són les assistències sanitàries que es fan pel servici d'urgències i que no generen ingrés hospitalari. Es comptabilitzaran les ateses i registrades en el Servici d'Urgències
  
- No es consideraran així atencions urgents en consultes externes o en altres dependències de l'hospital
  
3. Consultes externes
  
a) Són els actes mèdics realitzats de forma ambulatòria, en un local de consultes externes de l'hospital, per al diagnòstic, tractament o seguiment d'un pacient, amb base en l'anamnesi i exploració física.
  
- No es comptabilitzaran com a consultes:
  
· Les realitzades pel personal d'infermeria
  
· Les realitzades a pacients ingressats per peticions interservicis
  
· La realització ni l'informe de proves diagnòstiques complementàries
  
· L'extracció de mostres
  
· Els mers actes d'ompliment de volants de petició
  
- S'han de comptabilitzar les consultes efectivament realitzades i no les citades no realitzades.
  
b) Consultes primeres: són les que es realitzen a pacients vistos per primera vegada en una unitat d'especialització concreta i per un procés concret. Es consideraran a més primeres consultes totes aquelles sol·licitades per iniciativa del metge d'Atenció Primària sobre pacients donats d'alta pel metge especialitzades (pacients amb diagnòstic i, si és procedent, amb tractament ja instaurat), acreditat mitjançant informe escrit.
  
c) Consultes successives: són totes aquelles que deriven d'una primera consulta i totes les que es generen com a revisió o seguiment d'un procés d'hospitalització o consulta anterior. Per tant, tindran consideració de consultes successives totes les revisions determinades per decisió del metge especialista, amb independència del temps que transcórrega entre estes i encara quan, per a facilitar els tràmits al pacient, la cita es concerte a través del centre de salut.
  
4. Cirurgia menor ambulatòria: així es consideraran els actes quirúrgics realitzats en un quiròfan, sense ingrés pre ni postquirúrgic, que no figuren en la llista de processos singularitzats, i excloent els procediments realitzats en sales de cures o consultes.
  
5. Cirurgia major ambulatòria: són els actes quirúrgics realitzats en un quiròfan, sense ingrés pre ni postquirúrgic, i que són inclosos en la llista de processos quirúrgics singularitzats.
  
6. Procediments quirúrgics singularitzats: són els inclosos en l'annex III, quan haja sigut este el motiu principal d'ingrés, i l'ingrés siga programat.
  
En el cas que ocasionen ingrés, no es comptabilitzaran com a estades les generades, que hauran d'identificar-se.
  
En el preu dels procediments quirúrgics s'inclou el conjunt de prestacions que requerisca el pacient des de la seua admissió en el centre fins a la seua alta definitiva per la patologia atesa, i en concret:
  
- Les proves diagnòstiques i terapèutiques, rutinàries o especials que siga necessari fer al pacient amb anterioritat i/o posterioritat al procediment que vaja a ser sotmés, inclòs, si és procedent, l'estudi preoperatori (consulta preanestèsica, ECG, Rx tòrax, analítica i estudi de coagulació).
  
- Les possibles complicacions que puguen presentar-se al llarg de tot el procés, tant en la fase preparatòria com en la intervenció quirúrgica pròpiament dita i en el postoperatori.
  
- Les reintervencions quirúrgiques necessàries que hagen de realitzar-se al pacient, sempre que estiguen relacionades amb el procés que motivà el seu ingrés, obeïsquen a una mala praxi quirúrgica i es facen en un termini de temps no superior a dos mesos a comptar des de l'endemà de produir-se l'alta.
  
- El tractament medicamentós que es requerisca durant el procés, així com la sang i hemoderivats.
  
- Cures.
  
- Alimentació, incloses nutrició enteral i parenteral.
  
- L'assistència per equip mèdic especialitzat, infermeria i personal auxiliar sanitari.
  
- La utilització de quiròfan i despeses d'anestèsia.
  
- El material fungible necessari i els controls pre i postoperatoris, inclosos aquells que es facen en règim ambulatori.
  
- Cost dels dies d'hospitalització en habitació compartida o individual quan siga necessari per les especials circumstàncies del pacient.
  
- Estades en la Unitat de Vigilància Intensiva que poguera necessitar.
  
- Les consultes postoperatòries de revisió que siguen necessàries. S'ha de fer almenys una consulta en cada un dels procediments. En el procediment d'extracció de cataractes amb inclusió de LIO, es realitzaran, almenys, quatre revisions.
  
- El trasllat forçós d'un pacient en transport sanitari adequat quan, per raons clíniques insuperables per a l'hospital, derivades de la pròpia intervenció quirúrgica que motivà l'ingrés del pacient o complicacions alienes al procés, sorgides després de l'ingrés i prèvia posada en coneixement de l'hospital de procedència, siga necessària la seua remissió a l'hospital de l'àrea corresponent.
  
7. Exploracions diagnòstiques especials: es consideren els servicis especials ambulatoris inclosos en l'annex III i seran objecte de facturació independent sempre que siguen sol·licitats com estos servicis pels especialistes i facultatius d'Atenció Primària del Servici Valencià de Salut i no estiguen inclosos en altres modalitats assistencials.
  
8. Estades UCI
  
S'entén per estada el conjunt de pernocta i temps en la Unitat de Cures Intensives que correspon al subministrament d'un menjar principal (dinar o sopar). Si el centre utilitza el criteri d'hora censal (24 hores), es podrà utilitzar igualment.
  
ANNEX II
  
Cartera de servicis de l'Hospital Central de la Defensa
  
La cartera de servicis representa l'oferta estable de servicis que presenta el centre hospitalari amb els seus mitjans propis o mitjançant un contracte de servicis professionals estable. L'existència d'acords de col·laboració amb altres centres per a la prestació de determinats servicis no s'inclourà en la cartera de servicis estable del centre. Quan hi haja una modificació al llarg de l'any que implique la incorporació d'una especialitat o prestació nova es comunicarà oportunament.
  
L'existència d'oferta d'una determinada especialitat o prestació implica l'existència de personal facultatiu especialitzat corresponent capacitat per a la realització d'eixa prestació i l'equipament i la tecnologia corresponent. No implica necessàriament l'existència d'una estructura jeràrquica diferenciada.
  
Els servicis de les diferents especialitats poden prestar-se de tres modalitats diferents:
  
- En règim d'hospitalització: implica l'existència d'hospitalització per a eixa especialitat concreta, amb el personal facultatiu especialitzat corresponent.
  
- En règim de consulta externa: existència de consulta externa especialitzada, bé pel personal propi o per personal lligat mitjançant contracte de servicis professionals.